Deg umahil-ayi, ad neεreḍ ad nesleḍ isefra n wammud Wer tamurt (Heimatlos) akken ad nwali amek i d-yessenfali Lḥusin Yeḥya asentel-agi lɣerba d tugniwin d usugen neɣ asugnan i yurzen ɣur-s, d yinumak i as-yefka s yizamulen d tmitar i yefren i waya. Iswi nneɣ ad d-nbeggen d acu-ten ttawilat d yizamulen i yessemres umedyaz i usenfali n usentel n lɣerba? Amek i d-iban usentel-agi deg wamud-ines d tmitar i asyefka umedyaz? D acu-tent tugniwin i yeqqnen ɣur-s?